ai4bharat/Pralekha huggingface dataset:
अर्थ मंत्रालय
जनतेसाठी धोरण आणि कार्यक्रम निश्चित करताना व्यावहारिक-वर्तन अर्थशास्त्र महत्वपूर्ण भूमिका निभावू शकते: आर्थिक सर्वेक्षण
नीती आयोगामध्ये व्यावहारिक -वर्तन अर्थशास्त्राची शाखा स्थापन करावी तसेच प्रत्येक कार्यक्रमाचे ‘व्यावहारिक अर्थशास्त्राचे लेखापरीक्षण’ करण्याची आर्थिक समीक्षणामध्ये प्रस्ताव
नवी दिल्ली, 4 जुलै 2019
केंद्रीय वित्त आणि कॉर्पोरेट व्यवहार मंत्री निर्मला सीतारमण यांनी आज संसदेमध्ये 2018-19 चे आर्थिक समीक्षण सादर केले. यामध्ये जनतेसाठी तयार करण्यात येणाऱ्या योजना आणि कार्यक्रम प्रभावी तसंच चांगल्या ठराव्यात यासाठी सल्ले देण्यात आले आहेत. भारतासारख्या देशामध्ये परिवर्तन घडवून आणण्यासाठी व्यावहारिक-वर्तन अर्थशास्त्र कशा प्रकारे महत्वाची आणि प्रभावीपणाने भूमिका बजावू शकते, याची विस्तृत चर्चा करण्यात आली आहे.
सामाजिक आणि धार्मिक नियम व्यवहारांना प्रभावित करण्यासाठी हे अर्थशास्त्र प्रमुख भूमिका बजावते. वास्तविक लोकांनी घेतलेले निर्णय, पारंपरिक अर्थशास्त्रामध्ये अव्यावहारिक यंत्रमानवाव्दारे बनवलेल्या सिद्धांतापेक्षा वेगळे असतात. याउलट मानवी व्यवहारामध्ये मनोविज्ञानाचा विचार करून व्यावहारिक अर्थशास्त्र लोकांना इच्छेप्रमाणे व्यवहार करण्यासाठी प्रेरणा देवून नवीन दृष्टी प्रदान करते, असे आर्थिक समीक्षणामध्ये नमूद करण्यात आले आहे.
अलिकडच्या काळामध्ये ‘बेटी बचाओ, बेटी पढाओ’ आणि स्वच्छ भारत मोहीम यासारख्या लोकप्रिय सरकारी योजना, कार्यक्रमांच्या यशस्वीतेचा हवाला देवून आर्थिक समीक्षणात म्हटले आहे की, समाज माध्यमांवर ‘सेल्फी विथ डॉटर’ हा कल्पक उपक्रम संपूर्ण जगामध्ये लोकप्रिय झाला आणि कन्येच्या जन्मानंतर घरामध्ये आनंद साजरा करण्याचा एक नियमच बनला. आता समाजात जास्तीत जास्त लोक नवजात कन्येचे स्वागत करत आहेत. याचप्रमाणे नमामि गंगे, उज्ज्वला योजना, पोषण अभियान यासारख्या सामाजिक आणि सांस्कृतिक ओळख निर्माण करणाऱ्या योजना जनतेमध्ये आपलेपणा निर्माण करण्यासाठी मदत करतात.
स्वच्छता मोहिमेतला ’स्वच्छागृही’ हा शब्द ‘सत्याग्रही’ या शब्दाशी मिळता जुळता आहे. त्याचाही एक चांगला संदेश लोकांपर्यंत पोहोचला असं यावेळी नमूद करण्यात आलं.
आर्थिक समीक्षणाच्या दृष्टीकोनातून जिथं अनेक भारतीय कार्यक्रमांनी व्यावहारिक अर्थशास्त्राच्या सिद्धांतांना चांगले लागू केले आहे. आता हे कार्यक्रम अधिक व्यापक आणि प्रभावी बनवून त्याचा लाभ घेण्याची आवश्यकता आहे. प्रत्येक कार्यक्रमाच्या अंमलबजावणीपूर्वी गरजेनुसार त्याचे ‘व्यवहारिक आर्थिक लेखा परीक्षण’ करण्याची आवश्यकता असल्याचंही यावेळी सांगण्यात आलं.
B.Gokhale/S.Bedekar/D.Rane
(Visitor Counter : 89
रस्ते वाहतूक आणि महामार्ग मंत्रालय
भारतमाला परियोजनेअंतर्गत 2921किलोमीटर रस्त्यांचे बांधकाम पूर्ण;322 प्रकल्पात 12,413 किलोमीटर कामांचे वाटप
भारतमाला परीयोजनेंतर्गत ऑगस्ट 2020 पर्यंत 322 प्रकल्पांना 12,413 किलोमीटर लांबीच्या रस्त्यांच्या बांधकामाचे वाटप करण्यात आले असुन, आतापर्यंत 2931 किलोमीटर रस्त्यांचे बांधकाम पूर्ण झाले आहे.
रस्ते परीवहन आणि महामार्ग मंत्रालयाने राष्ट्रीय महामार्गांच्या जाळ्यांचे तपशीलवार पुनरावलोकन केले आणि भारतमाला परीयोजनेच्या पहिल्या टप्प्यातील योजनेसाठी 34,800 किलोमीटर रस्त्यांच्या एकूण गुंतवणूकीला मान्यता दिली होती,ज्याची अंदाजे किंमत 5,35,000 कोटी रुपये इतकी होती.
भारतमाला परीयोजना, ही महामार्ग आणि रस्ते निर्माण क्षेत्रातील महत्वाची योजना असून, देशभरातील मुख्य आर्थिक जोडमार्ग,अंतर्गत जोडमार्ग ,प्रमुख मार्ग,राष्ट्रीय महामार्ग दक्षता सुधारणा,देशाच्या सीमा आणि इतर देशांना जोडणारे जोडमार्ग ,किनारे आणि बंदरांना जोडणारे मार्ग ,तसेच हरीत क्षेत्र एक्सप्रेस मार्गांचा विकास करण्यासाठी अनुकूल कार्यक्षम योजना असून, अशा प्रभावी योजनांच्या माध्यमातून मालवाहतूक आणि प्रवासी वाहतूक यांची नेआण सुरळीतपणे करण्यासाठी पायाभूत सुविधा निर्माण करणे हे त्याचे लक्ष्य आहे.B.Gokhale/S.Patgaonkar/P.Kor
गृह मंत्रालय
केंद्रीय गृहमंत्री आणि सहकारमंत्री अमित शाह यांनी आज व्हिडिओ कॉन्फरन्सिंगद्वारे अहमदाबाद महानगरपालिका आणि साबरमती रिव्हरफ्रंट डेव्हलपमेंट कॉर्पोरेशन लिमिटेड यांनी विकसित केलेल्या साबरमती रिव्हरफ्रंटवर स्वदेशात निर्मित 'अक्षर रिव्हर क्रूझ' चा केला प्रारंभ
साबरमती रिव्हरफ्रंट केवळ भारतातच नाही तर जगभरात प्रसिद्ध
स्वदेशात निर्मित 'अक्षर रिव्हर क्रूझ' या रिव्हरफ्रंटशी संलग्न, ही रिव्हर क्रूझ अहमदाबादच्या लोकांसाठी तसेच पर्यटकांसाठी एक प्रमुख आकर्षण ठरेल
केंद्रीय गृहमंत्री आणि सहकार मंत्री अमित शाह यांनी आज व्हिडिओ कॉन्फरन्सिंगद्वारे अहमदाबाद महानगरपालिका आणि साबरमती रिव्हरफ्रंट डेव्हलपमेंट कॉर्पोरेशन लिमिटेड यांनी विकसित केलेल्या साबरमती रिव्हरफ्रंटवर - स्वदेशात निर्मित 'अक्षर रिव्हर क्रूझ'चा प्रारंभ केला.
आपल्या भाषणात अमित शाह म्हणाले की, या अक्षर रिव्हर क्रूझच्या रुपात गुजरात सरकार आणि महानगरपालिकेने अहमदाबाद शहरातील नागरिकांना आज एक नवीन भेट दिली आहे. नरेंद्र मोदी गुजरातचे मुख्यमंत्री असताना त्यांनी भारतात पहिल्यांदाच रिव्हरफ्रंटची संकल्पना मांडली आणि त्याचे नियोजन केले. तसेच त्यांच्या मुख्यमंत्रीपदाच्या कार्यकाळातच हा प्रकल्प विकसित होऊन पूर्णत्वास पोहोचला, असे शाह यांनी सांगितले. रिव्हरफ्रंट केवळ अहमदाबादमध्येच नाही तर संपूर्ण भारत आणि जगभरात लोकप्रिय असून पर्यटनाचे नवे आकर्षण केंद्र म्हणून उदयास आले आहे, असेही ते म्हणाले.
रिव्हरफ्रंटमुळे केवळ पाण्याची पातळी वाढली असे नाही, तर हे स्थळ आता ज्येष्ठ नागरिक, लहान मुले आणि तरुणांसह प्रत्येकासाठी विविध सामाजिक आणि सांस्कृतिक उपक्रमांचे केंद्र म्हणून उदयास आले आहे, असे केंद्रीय गृहमंत्र्यांनी सांगितले. अहमदाबादमधील सर्व नागरिकांसाठी ही लक्झरी नदी-क्रूझ एक नवीन आकर्षण ठरेल, असे ते म्हणाले. अहमदाबाद महानगरपालिका आणि साबरमती रिव्हरफ्रंट डेव्हलपमेंट कॉर्पोरेशन लिमिटेड यांनी सार्वजनिक खाजगी भागीदारी अंतर्गत ही क्रूझ विकसित केली आहे.
मेक इन इंडिया अंतर्गत 15 कोटी रुपये खर्चून बनवलेला दोन इंजिन असलेला हा भारतातील पहिलाच प्रवासी तराफा असून तो सलग दीड तास सुरक्षित प्रवास करू शकतो. हा 30 मीटर लांबीचा तराफा अहमदाबादमधील स्थानिक तसेच देशभरातून येणाऱ्या पर्यटकांसाठी आकर्षणाचे केंद्र ठरेल, असे ते म्हणाले. याची प्रवासी क्षमता 165 प्रवाशांना नेण्याची असून यामध्ये एक उपाहारगृह आहे, जे निश्चितच लोकांना आकर्षित करेल, असे शाह यांनी सांगितले.
प्रवाशांची सोय लक्षात घेऊन हा तराफा बांधण्यात आला असून त्यावर 180 जीवसुरक्षा जॅकेट्स आहेत, अग्नीपासून बचावाचे साहित्य आणि आणीबाणीच्या प्रसंगी वापरासाठी होड्या आहेत, असे अमित शाह यांनी सांगितले. गुजरातच्या मुख्यमंत्रीपदी असताना नरेंद्र मोदी यांनी नेहमीच अहमदाबाद आणि गुजरातमधील पर्यटनाला प्राधान्य दिले. पर्यटन क्षेत्रात मोदी यांनी हाती घेतलेल्या उपक्रमांमुळे गुजरातसह त्यातील दोन मुख्य केंद्रे देशाच्या पर्यटन नकाशावर ठळक झाली, याकडे शाह यांनी लक्ष वेधले.
पंतप्रधान नरेंद्र मोदी यांनी विविध उपक्रमांची सुरुवात करून गुजरातच्या पर्यटनाला नवा आयाम दिला आहे, असे त्यांनी सांगितले.
पंतप्रधानांनी भारताला प्रत्येक क्षेत्रात जगात पहिल्या स्थानावर आणण्यासाठी गेल्या नऊ वर्षांत केलेल्या प्रयत्नांचे फायदे आता दिसून येऊ लागले आहेत, असे शाह म्हणाले.
नौवहन मंत्रालय
लोकसभेत बंदरे, नौवहन आणि जलमार्ग मंत्रालयाच्या नियंत्रणाखालील अनुदान मागणीला मंजुरी
नवी दिल्ली, 24 मार्च 2022
केंद्रीय बंदरे , नौवहन आणि जलमार्ग मंत्री सर्बानंद सोनोवाल यांनी आज लोकसभेत सांगितले की, पंतप्रधान नरेंद्र मोदी यांच्या नेतृत्वाखाली गेल्या सात वर्षांत भारतातील जलमार्गाची अफाट क्षमता खऱ्या अर्थाने साकार झाली आहे. बंदरे, जहाजबांधणी आणि जलमार्ग मंत्रालयाच्या नियंत्रणाखालील अनुदानाच्या मागणीवरील चर्चेला सोनोवाल उत्तर देत होते. ही मागणी नंतर लोकसभेने मंजूर केली.
ते म्हणाले की, पंतप्रधानांच्या मार्गदर्शनाखाली सागरमाला आणि मेरिटाईम इंडिया व्हिजन 2030 अंतर्गत निर्माण केलेल्या पायाभूत सुविधांमुळे भारताच्या निर्यात आणि आयात तसेच देशांतर्गत व्यापारात मोठा फायदा झाला आहे, ज्यापैकी 95% सागरी क्षेत्राद्वारे करण्यात आला आहे. ते म्हणाले की, भारताकडे 7,517 किमी लांबीची किनारपट्टी, 11 प्रमुख बंदरे आणि 200 अन्य बंदरे आहेत जी राज्य सरकारे विकसित करत आहेत. बंदर प्रणित औद्योगिकीकरण, कनेक्टिव्हिटी, पायाभूत सुविधा, मासेमारी बंदर, पर्यटन, किनारी भागात समुदाय विकास या कामांचा सर्व राज्यांना मोठा फायदा होईल, असे ते म्हणाले.
बंदरांची तुलनात्मक वाढ अधोरेखित करत ते म्हणाले की 2014 पर्यंत EoDb मानांकन 134 होते, आता ते 68 आहे. 2014 पर्यंत प्रमुख बंदरांची क्षमता वार्षिक 800.52 मेट्रिक टन होती, आता ती 1560.61 मेट्रिक टन झाली आहे, अन्य बंदरांची क्षमता जी 2014 पर्यंत 689 मेट्रिक टन होती, ती आता 1224 मेट्रिक टन झाली आहे.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 207 कोटी 47 लाखांहून अधिक मात्रा देण्यात आल्या.
गेल्या 24 तासात 17,72,441 लस मात्रा देण्यात आल्या.
भारतातील उपचाराधीन रुग्णांची संख्या सध्या 1,23,535
उपचाराधीन रुग्णांची संख्या प्रमाण आहे 0.28%
रुग्ण बरे होण्याचा दर सध्या 98.53%
गेल्या 24 तासात 18,053 रुग्ण बरे होऊन आतापर्यंत  एकूण बरे झालेल्या रुग्णांची संख्या 4,35,73,094
गेल्या 24 तासात 16,561नव्या कोरोना रुग्णांची नोंद.
दिवसाचा पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत  87.95 कोटी कोवीड तपासण्या घेण्यात आल्या, असून गेल्या 24 तासात 3,04,189 कोवीड तपासण्या घेण्यात आल्या.
उपराष्ट्रपती कार्यालय
तुमची उत्तम जडणघडण करणाऱ्या मातृभूमीला कधीही विसरू नका: माल्टातील भारतीय समुदायाला उपराष्ट्रपतींचे आवाहन
परदेशात राहणारा भारतीय समुदाय देशाला अभिमान वाटेल अशी कामगिरी करत आहे आणि ज्या देशात ते राहतात त्या देशासाठी आणि आपल्या मातृभूमीसाठी भरीव योगदान देत आहेत असे उपराष्ट्र्पती एम. वेंकय्या नायडू यांनी म्हटले आहे. माल्टाची राजधानी वाल्लेत्ता येथे माल्टातील भारतीय उच्चायुक्तांनी आयोजित केलेल्या भारतीय समुदायाच्या स्वागत समारंभाला संबोधित करत होते. अर्थ राज्यमंत्री शिव प्रताप शुक्ला, माल्टातील भारतीय उच्चायुक्त राजेश वैष्णव आणि अन्य मान्यवर यावेळी उपस्थित होते.
(उभारी घेतलेला भारत देश कायम भारतीय वंशाच्या लोकांबरोबर राहील असे सांगून तुमची उत्तम जडणघडण केलेल्या मातृभूमीला कधीही विसरू नका असे आवाहन उपराष्ट्रपतींनी केले. कला, संस्कृती , नीतिमूल्ये आणि परंपरामधील भारताचा संदेश जगभरात पोहचवण्यासाठी भारतीय समुदायाची भूमिका महत्वाची आहे असे ते म्हणाले.
भारत आणि माल्टा मधील संबंध दृढ करण्याच्या गरजेवर भर देत ते म्हणाले की छोटा देश असूनही माल्टाने चांगला विकास केला आहे आणि भारत आणि माल्टा यांच्यात दीर्घकालीन संबंध निर्माण होऊ शकतात. देशाचा आकार नव्हे तर विकास महत्वाचा आहे असे ते म्हणाले.
भारतीय सर्वच क्षेत्रात उत्तम कामगिरी करू शकतात आणि जगभरातील समाजाबरोबर त्यांनी एकोप्याचे संबंध निर्माण केले आहेत. भौगोलिक सीमा भारत आणि माल्टाला वेगळे करत नाहीत असे ते म्हणाले.
भारताच्या विकासाबाबत उपराष्ट्रपती म्हणाले की देशात स्थिर विकास असून सरकारच्या योग्य सुधारणा कार्यक्रमामुळे सर्वसमावेशक समाज निर्माण होत आहे. भारताला अधिकृत अर्थव्यवस्था बनवण्याचे प्रयत्न जोमाने सुरु असल्याचे ते म्हणाले.
डिजिटल अर्थव्यवस्था, आर्थिक समावेशकता, जीएसटी, जनधन यामुळे देशाच्या अर्थव्यवस्थेत क्रांतिकारी परिवर्तन घडून आल्याचे ते म्हणाले. महत्वाकांक्षी आयुष्मान भारत कार्यक्रमामुळे देशातील आरोग्यसेवा यंत्रणेत बदल होईल असा विश्वास त्यांनी व्यक्त केला.
गृह आणि शहरी व्यवहार मंत्रालय
गेल्या 2 वर्षात पीएम स्वनिधीने दोन टप्प्यात 45.32 लाखांहून अधिक लाभार्थ्यांना 4,606.36 कोटी रुपयांची 40.07 लाखांपेक्षा अधिक कर्जे वितरित केली आहेत : हरदीप एस. पुरी
पीएम स्वनिधी फेरीवाल्यांना डिजिटल व्यवहार करण्यासाठी सुविधा पुरवून आर्थिक समावेशकतेच्या दिशेने एक व्यासपीठ प्रदान करते: हरदीप एस. पुरी
केंद्रीय मंत्री हरदीप एस पुरी यांनी राष्ट्रीय स्ट्रीट फूड महोत्सवाचे केले उद्घाटन
नवी दिल्ली, 13 जानेवारी 2023
- रस्त्यावरील विक्रेत्यांच्या राष्ट्रीय संघटनेने  12 वा राष्ट्रीय स्ट्रीट फूड महोत्सवाचे आयोजन केले आहे.
- रस्त्यावरील खाद्यपदार्थ विक्रेत्यांसाठी देशाच्या कानाकोपऱ्यातील पाककृती सादर करण्यासाठी हे एक अनोखे व्यासपीठ आहे.
- “माझा विश्वास आहे की या व्यासपीठामध्ये रस्त्यावरील विक्रेत्यांसाठी रोजगाराच्या संधी बळकट करण्याची क्षमता देखील आहे.” - हरदीप एस. पुरी
पंतप्रधान स्ट्रीट व्हेंडर आत्मनिर्भर निधी  बद्दल आज एका कार्यक्रमात बोलताना, गृहनिर्माण आणि शहरी व्यवहार आणि पेट्रोलियम आणि नैसर्गिक वायू मंत्री हरदीप एस. पुरी म्हणाले की या योजनेला देशभरातील रस्त्यावरील विक्रेत्यांकडून मोठ्या प्रमाणात सकारात्मक प्रतिसाद मिळाला आहे. आणि केंद्र सरकारची सर्वात वेगाने वाढणारी सूक्ष्म-कर्ज पुरवठा योजना बनली आहे. गेल्या दोन वर्षांत, पीएम स्वनिधीने दोन टप्प्यात 45.32 लाखांहून अधिक लाभार्थ्यांना 4,606.36 कोटी रुपयांची 40.07 लाखांपेक्षा अधिक कर्जे वितरित केली आहेत.
डिजिटल इंडिया संकल्पनेनुसार , पीएम स्वनिधीने रस्त्यावरील विक्रेत्यांना डिजिटल व्यवहार करण्यासाठी सुविधा पुरवून आर्थिक समावेशकतेच्या दृष्टीने एक व्यासपीठ देखील प्रदान केले आहे. मला सांगायला आनंद होत आहे की, आतापर्यंत रस्त्यावरील विक्रेत्यांनी 45,000 कोटी रुपयांपेक्षा जास्त किमतीचे 37.70 कोटी डिजिटल व्यवहार केले आहेत. गृहनिर्माण आणि शहरी व्यवहार मंत्रालयाने डिजिटल व्यवहारांच्या वापराला प्रोत्साहन देण्यासाठी लाभार्थ्यांना 23.02 कोटी रुपये कॅशबॅक म्हणून जारी केले आहेत .”अशी माहिती हरदीप एस. पुरी यांनी दिली.
रस्त्यावरील विक्रेत्यांच्या राष्ट्रीय संघटनेतर्फे  आयोजित 12 व्या राष्ट्रीय स्ट्रीट फूड महोत्सवाच्या उद्घाटनप्रसंगी ते बोलत होते. रस्त्यावरील खाद्यपदार्थ विक्रेत्यांसाठी देशाच्या कानाकोपऱ्यातील पाककृती सादर करण्यासाठी हे एक अनोखे व्यासपीठ आहे" असे ते म्हणाले.
"गेल्या काही वर्षांत रस्त्यावरच्या विक्रेत्यांच्या विविध यशोगाथांकडे लक्ष वेधणारी ही एक अभिनव कल्पना आहे,आणि लोकही स्थानिक स्वादिष्ट पदार्थांचा आस्वाद घेत आहेत ." असे ते म्हणाले.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 93
राष्ट्रपती कार्यालय
राष्ट्रपतींनी कुष्ठरोगासाठीचे आंतरराष्ट्रीय गांधी पुरस्कार केले प्रदान
नवी दिल्ली, 6 फेब्रुवारी 2020
राष्ट्रपती रामनाथ कोविंद यांनी आज डॉ. एम. एस. धर्मशक्तू यांना भारतीय नामांकन  गटासाठी तर, लेप्रसी मिशन ट्रस्टला संस्था गटासाठी कुष्ठरोगासाठीचे आंतरराष्ट्रीय गांधी पुरस्कार प्रदान केले.
यावेळी बोलतांना राष्ट्रपती म्हणाले की, कुष्ठरोगाविरोधातील आपल्या लढ्यात इतक्या वर्षात आपण कुष्ठरोग निर्मुलनात यशस्वी झालो आहोत. वैज्ञानिक संशोधन संघटना आणि सामाजिक कार्यकर्त्यांच्या सातत्यपूर्ण कामामुळे कुष्ठरोगाबाबत कलंक आणि पूर्वग्रह यात लक्षणीय घट झाली आहे. मात्र तरीही नवीन रुग्ण आढळत आहेत, असे ते म्हणाले.
कुष्ठरोग नियंत्रणाची हिच पातळी कायम राखण्याचे आव्हान असल्याचे राष्ट्रपती म्हणाले. कुष्ठरोगाचे लवकर निदान, योग्य उपचार सर्वांना सहज उपलब्ध होणे आणि एकात्मिक कुष्ठरोग सेवा पुरवण्यासाठी प्रयत्नांना गती देण्याची गरज त्यांनी व्यक्त केली. वैद्यकीय स्थितीपेक्षाही या आजाराशी जोडलेले सामाजिक कलंक अजूनही कायम असून, ही चिंतेची बाब असल्याचे राष्ट्रपतींनी सांगितले. या रोगाबाबत जागृक आणि शिक्षित व्हायला हवे आणि हिच जागृकता माहितीच्या प्रसाराद्वारे जनतेमध्ये निर्माण करण्याची गरज त्यांनी व्यक्त केली.
राष्ट्रपतींच्या भाषणासाठी येथे क्लिक करा
S.Tupe/S.Kane/D.Rane
(Visitor Counter : 156
आरोग्य आणि कुटुंब कल्याण मंत्रालय
विषाणूजन्य आजारांना तोंड देण्यासाठी, राज्यांच्या तयारीचा जे.पी.नड्डा यांनी घेतला आढावा
नवी दिल्ली, 27 एप्रिल 2018
डेंग्यू, मलेरिया, चिकनगुनिया, काळा आजार यासारख्या विषाणूजन्य आजारांचा मुकाबला करण्यासाठी राज्यांच्या तयारीचा आढावा केंद्रीय आरोग्य आणि कुटुंबकल्याण मंत्री जे.पी.नड्डा यांनी आज व्हिडिओ कॉन्फरन्सिंगद्वारे घेतला. पावसाळा जवळ येत असल्याने या रोगांना तोंड देण्यासाठी पुरेशी पूर्व तयारी आवश्यक असल्याच्या मुद्यावर त्यांनी भर दिला.
प्रधान आरोग्य सचिव आणि महाराष्ट्र, गुजरात,दिल्ली, कर्नाटक, मध्यप्रदेश, पंजाब यासह 20 राज्यांच्या मिशन संचालकांशी नड्डा यांनी संवाद साधला.
निदानासाठीचे संच, औषधे, चिकित्सा प्रयोगशाळा, मनुष्यबळ आणि निधी अशा विविध बाबींचा आणि त्यांच्या उपलब्धतेचा आढावा नड्डा यांनी घेतला. विशिष्ट रोगप्रवण भागात आरोग्य विभागातली रिक्त पदं भरावीत आणि आवश्यक तिथे मनुष्यबळ नेमण्याच्या सूचना नड्डा यांनी राज्यांना दिल्या.
B.Gokhale /N.Chitale/P.Malandkar
(Visitor Counter : 50
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 194.17 कोटी पेक्षा जास्त लस-मात्रा केल्या उपलब्ध
राज्ये आणि केंद्रशासित प्रदेशांकडे अजूनही 7.98 कोटींपेक्षा अधिक न वापरलेल्या लस-मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,94,17,34,325
|
|
BALANCE AVAILABLE
|
|
7,98,65,080
केंद्र सरकारने सुमारे 194.17  कोटी पेक्षा जास्त लस-मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या माध्यमातून उपलब्ध केल्या आहेत.
7.98  कोटी पेक्षा जास्त न वापरलेल्या उपयुक्त लस-मात्रा राज्ये आणि केंद्रशासित प्रदेशांकडे अद्याप शिल्लक आहेत.
इलेक्ट्रॉनिक्स आणि माहिती तंत्रज्ञान मंत्रालय
युवा भारताचे भविष्य परिवर्तित करणारे दोन महत्वाचे स्तंभ म्हणजे तंत्रज्ञान आणि कौशल्य : राजीव चंद्रशेखर
नवी दिल्ली, 2 मार्च 2023
इलेक्ट्रॉनिक्स आणि माहिती तंत्रज्ञान आणि कौशल्य विकास आणि उद्योजकता राज्यमंत्री, राजीव चंद्रशेखर यांनी आज नरेंद्र मोदी पंतप्रधानपदी विराजमान झाले तेव्हाच्या, म्हणजे 2014 पूर्वीच्या आणि 2014 नंतरच्या भारताची तुलना केली आणि म्हणाले की, देश आज अशा वळणावर आहे जो - त्याच्या इतिहासातील सर्वात उत्साहवर्धक कालावधी आहे.
“स्वतंत्र भारताच्या 75 वर्षांच्या इतिहासात याआधी तरुण भारतीयांसाठी इतक्या मोठ्या संधी उपलब्ध झाल्या नव्हत्या,” असे मंत्री म्हणाले. युवा भारत शृंखलेत नव्या भारताचा भाग म्हणून गाझियाबाद्च्या एचआरआयटी ग्रुप ऑफ इन्स्टिट्युशन्स मधील विद्यार्थ्यांसमवेत एका सत्राला संबोधित करताना ते बोलत होते.
गेल्या आठ वर्षांतील भारताच्या प्रगतीविषयी काही ठळक मुद्दे सांगताना राजीव चंद्रशेखर म्हणाले, “आज तरुण भारतीय भारताच्या तंत्रज्ञान युगात देशाच्या प्रगतीला चालना देत आहेत. 110 युनिकॉर्नसह 90,000 हून अधिक स्टार्टअप्स आहेत, ज्यामध्ये युवा भारतीयांचा मोठा सहभाग आहे. त्यांनी कोणाच्या शिफारशीतून किंवा प्रसिद्ध आडनावामुळे नव्हे तर त्यांच्या कठोर परिश्रम आणि प्रयत्नांमुळे यश मिळवले आहे.
त्यांनी विद्यार्थ्यांना त्यांच्या शैक्षणिक पदवी व्यतिरिक्त त्यांच्या आवडीचे काही कौशल्य कार्यक्रम हाती घेण्यास प्रोत्साहन दिले, ते म्हणाले, तंत्रज्ञान आणि कौशल्ये हे दोन महत्त्वाचे स्तंभ आहेत जे तरुण भारताचे भविष्य बदलतील.
‘न्यू इंडिया फॉर यंग इंडिया’ ही राजीव चंद्रशेखर यांनी शालेय आणि महाविद्यालयीन विद्यार्थ्यांसाठी सुरू केलेल्या संवादांची मालिका आहे ज्यामध्ये पंतप्रधान नरेंद्र मोदी यांच्या नेतृत्वाखाली डिजिटल आणि उद्योजकता क्षेत्रातील घडामोडींवर चर्चा केली जाते.
मंत्री महोदयांनी गेल्या 18 महिन्यांत भारतभरातील 43 शैक्षणिक संस्थांना भेटी दिल्या आणि भारतातील युवा भारतीयांशी संवाद साधला.
S.Bedekar/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 148
संरक्षण मंत्रालय
दक्षिण कमांडद्वारे सदर्न स्टार आर्मी -शिक्षण -उद्योग सन्मुखता कार्यक्रमाचे 17 फेब्रुवारी 2023 रोजी आयोजन
पुणे, 17 फेब्रुवारी 2023
दक्षिण कमांड क्षेत्रीय तंत्रज्ञान कक्षाने  17 फेब्रुवारी 2023 रोजी पुण्यातील कमांड रुग्णालयाच्या चरक सभागृहात 'सदर्न स्टार आर्मी - शिक्षण -उद्योग सन्मुखता'  कार्यक्रमाचे आयोजन केले होते. दक्षिण सैन्य कमांडर, अतिविशिष्ट सेवा पदक, युद्ध सेवा पदक, सेना पदक, विशिष्ट सेवा पदक प्राप्त लेफ्टनंट जनरल अजय कुमार सिंह यांनी उद्योग आणि शैक्षणिक क्षेत्रातील प्रतिनिधींच्या मेळाव्याला संबोधित केले. दक्षिण कमांड मुख्यालयाचे सैन्य प्रमुख, लेफ्टनंट जनरल मनजीत कुमार हे देखील या कार्यक्रमाला उपस्थित होते.
विविध भागधारकांना परस्परसंवादी व्यासपीठ उपलब्ध करून देणाऱ्या उद्योग संस्था, उद्योग, शैक्षणिक संस्था आणि लष्कर अशा विविध क्षेत्रातील सुमारे 100 सहभागींनी या कार्यक्रमाला हजेरी लावली आणि आयआयटी मुंबई आणि स्थानिक उद्योगांकडून स्वदेशी निर्मित नवोन्मेषांचे स्वारस्यपर प्रदर्शनही आयोजित केले गेले.
लेफ्टनंट जनरल ए के सिंह यांनी आपल्या भाषणात, विशेषत: अलीकडील जागतिक घटनांच्या पार्श्वभूमीवर, स्वदेशी संरक्षण उत्पादनाकडे वळण्याच्या तातडीच्या गरजेवर भर दिला. ते म्हणाले की, सशस्त्र दलांनी सूचना मिळताच अल्पावधीत कारवाईसाठी सज्ज असणे आवश्यक आहे आणि पारंपरिक युद्धाला समकालीन तंत्रज्ञानाचे पाठबळ मिळाले पाहिजे. स्वदेशीकरणामुळे आपल्या स्वतःच्या सुरक्षेच्या गरजा सोडवण्यास मदत होईल आणि राष्ट्राला स्वतःच्या शस्त्रास्त्र प्रणालीचा निर्माता म्हणून समोर येण्यास मदत होईल यावर त्यांनी भर दिला.
लेफ्टनंट जनरल ए के सिंह यांनी नमूद केले की व्यवसाय करण्याचे नियम सोपे केले आहेत आणि उद्योगांना मदत करण्यासाठी नवीन नियम लागू करणे, जलदगती संशोधन आणि विकास  आणि खरेदी प्रक्रियेला गती देणे यासाठी सरकारने विविध उपक्रम हाती घेतले आहेत. याशिवाय, संरक्षण संपादन प्रक्रियेत नवीन बदल आणि संरक्षण क्षेत्रातील आत्मनिर्भरता अंतर्गत अर्थसंकल्पीय तरतुदीत लक्षणीय वाढ जाहीर करण्यात आली आहे. यामुळे संरक्षण खरेदीला अपेक्षित गती मिळेल. लेफ्टनंट जनरल ए के सिंग यांनी उपस्थितांना विचारांची देवाणघेवाण सुरू ठेवण्याचे आवाहन केले जेणेकरुन उद्योग आणि शैक्षणिक क्षेत्रातील क्षमता समजून घेऊन तंत्रज्ञानाच्या माध्यमातून लष्कराची क्षमता प्रभावीपणे वाढू शकेल.
एमसीसीआयएचे महासंचालक प्रशांत गिरबाने यांनी उद्घाटनपर भाषण केले. कार्यक्रमातील इतर वक्त्यांमध्ये भारत फोर्ज डिफेन्स अँड एरोस्पेसचे अध्यक्ष आणि सीईओ राजिंदर सिंग भाटिया यांचा समावेश होता, ज्यांनी 'भारतीय सैन्यात तंत्रज्ञान अंतर्भावाचे समर्थन' याविषयी तर आयआयटी मुंबईतील एनसीईटीआयएस प्राध्यापक सुहास राऊतमारे यांनी ‘लष्करी स्वदेशीकरणाला प्रोत्साहन देण्यासाठी शैक्षणिक संधी आणि वाव ' या विषयावर माहिती दिली. आरटीएनचे अध्यक्ष ब्रिगेडियर एनपी सिंग यांनीही भारतीय लष्करातील ‘आत्मनिर्भरता’ याबाबत माहिती दिली.
S.Kulkarni/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
मंत्रिमंडळ
इन्स्टिट्युट ऑफ चार्टर्ड अकाउन्टन्टस् ऑफ इंडिया आणि इन्स्टिट्युट ऑफ प्रोफेशनल अकाउन्टन्टस् ऑफ रशिया यांच्यातील सामंजस्य कराराला केंद्रीय मंत्रिमंडळाची मंजुरी
नवी दिल्ली, 25 ऑगस्ट 2021
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत इन्स्टिट्युट ऑफ चार्टर्ड अकाउन्टन्टस् ऑफ इंडिया आणि इन्स्टिट्युट ऑफ प्रोफेशनल अकाउन्टन्टस् ऑफ रशिया यांच्यातील सामंजस्य कराराला मंजुरी देण्यात आली.
तपशील :
इन्स्टिट्युट ऑफ चार्टर्ड अकाउन्टन्टस् ऑफ इंडिया आणि इन्स्टिट्युट ऑफ प्रोफेशनल अकाउन्टन्टस् ऑफ रशिया यांच्यातील सामंजस्य कराराला मंजुरी मिळाल्यामुळे व्यावसायिक लेखापरीक्षण प्रशिक्षण, व्यावसायिक नीतीमूल्ये, तांत्रिक संशोधन, लेखापरीक्षणाच्या ज्ञानातील प्रगती, व्यावसायिक आणि बौद्धिक विकास या क्षेत्रांमध्ये परस्पर सामंजस्याने सहकार्य करणे शक्य होणार आहे.
अंमलबजावणीचे धोरण आणि लक्ष्येः
लेखापरीक्षण व्यवसायातील प्रकरणांमध्ये परस्परांच्या दृष्टीकोनाची देवाणघेवाण, व्यावसायिक लेखापरीक्षण प्रशिक्षण, व्यावसायिक नीतीमूल्ये, तांत्रिक संशोधन, लेखापरीक्षणाचा व्यावसायिक विकास आदींच्या माध्यमातून सहकार्य बळकट करण्याचा या सामंजस्य कराराचा उद्देश आहे. चर्चासत्रे, परिषदा आणि दोन्ही पक्षांना फायदेशीर असणारे संयुक्त कार्यक्रम यांच्या माध्यमातूनही परस्पर सहकार्यात वाढ करण्याचा याचा उद्देश आहे. माहितीचे पाठबळ देणारे साधन म्हणून दोन्ही पक्ष एकमेकांच्या वेबसाईटला जोडणारी एक लिंक देखील तयार करतील.
प्रमुख प्रभावः
आयसीएआय आणि आयपीएआर यांच्यातील सामंजस्य करारामुळे आयसीएआयच्या सदस्यांना अल्प काळापासून ते दीर्घ काळापर्यंत रशियामध्ये व्यावसायिक संधी मिळतील. लेखापरीक्षणाच्या सेवा निर्यात करण्यासाठी आयसीएआयला रशियासोबतची भागीदारी बळकट करता येईल.
फायदेः
आयसीएआयचे सदस्य देशभरात विविध संस्था संघटनांमध्ये मध्यम ते उच्च पातळीच्या पदांवर काम करत आहेत आणि देशातील अशा संस्थाचे निर्णय/ धोरणे तयार करण्याच्या पद्धतींवर प्रभाव निर्माण करू शकतील. 45 देशांच्या 68 शहरांमध्ये आयसीएआयचे विशाल जाळे पसरले आहे. आपापल्या देशांमध्ये अस्तित्वात असलेल्या सर्वोत्तम कार्यपद्धतींची देवाणघेवाण करून या जाळ्याच्या माध्यमातून आयसीएआय महत्त्वाची भूमिका बजावण्यासाठी वचनबद्ध आहे. या सामंजस्य कराराचा फायदा कॉर्पोरेट व्यवहार मंत्रालय, आयसीएआय आणि आयपीएआरला होणार आहे.
पार्श्वभूमीः
इन्स्टिट्युट ऑफ चार्टर्ड अकाउन्टन्टस् ऑफ इंडिया ही वैधानिक संस्था, भारतातील चार्टर्ड अकाउन्टन्ट व्यवसायाचे नियमन करण्यासाठी चार्टर्ड अकाउन्टन्ट कायदा 1949 अंतर्गत स्थापन झाली होती. तर इन्स्टिट्युट ऑफ प्रोफेशनल अकाउन्टन्टस् ऑफ रशिया ही रशियामधील सर्वात मोठी स्वयंसेवी लेखापरीक्षण संस्था आहे.S.Tupe/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(